SWAPO hefur verið við völd í Namibíu frá því að landið fékk sjálfstæði frá Suður-Afríku árið 1990 og flokkurinn hefur verið með tvo þriðju sæta á þingi landsins frá 1994 . Flokkur Venaanis , Lýðræðishreyfingin , hefur ekki átt upp á pallborðið hjá kjósendunum vegna tengsla hans við stjórn hvíta minnihlutans í Suður-Afríku áður en Namibía fékk sjálfstæði . Hinir stjórnarandstöðuflokkarnir eru veikir og sundraðir vegna deilna milli þjóðernishópa . Lögmaður Itula sendi yfirkjörstjórn bréf í vikunni þar sem greint var frá því að hann ætlaði að kæra niðurstöðuna . Þar kemur enn fremur fram að Itula krefjist þess að fá öll gögn vegna kosninganna til að hægt sé að kæra framkvæmdina til Hæstaréttar landsins .